Številka: 023-89/2024-3130-3

Datum: 28.01.2025

Ministrstvo za javno upravo na podlagi 52. in 78. člena Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457), 79/18 in 78/23, v nadaljnjem besedilu: ZSPDSLS-1) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. [31/18](http://www.uradni-list.si/1/objava.jsp?sop=2018-01-1412)) objavlja

**NAMERO O SKLENITVI NEPOSREDNE POGODBE O PRODAJI**

**1. Predmet prodaje**

Predmet prodaje je naslednje službeno vozilo:

Znamka vozila: VW

Tip vozila: Passat/variant 2.0/TDI

Gorivo: Dizel

Reg. oznaka: LJ 80-DVK

Leto izdelave : 2012

Št. šasije : WVWZZZ3CZDE059401

Delovna prostornina motorja cm3: 1968

Moč motorja: 103kw

Prometno dovoljenje št.: D 0801629

Kopija potrdila o skladnosti vozila št.: SB 3494822

Rezervni ključ: DA

Inventarna št.: 20027897

Stanje: vozen

Stanje prevoženih km: 222.486km

**Odkupna cena za vozilo ne sme biti nižja od 6.500,00 eurov.**

**2. Dodatne informacije o predmetu prodaje**

Vozilo se prodaja po načelu »videno-kupljeno«, zato morebitne reklamacije po sklenitvi neposredne prodajne pogodbe ne bodo upoštevane.

Prodajalec bo omogočil ogled vozila, ki je predmet prodaje, na lokaciji Tržaška cesta 21, 1000 Ljubljana, po predhodnem dogovoru s kontaktno osebo prodajalca g. Tomaž Bochl na tel. št.: 01/478-87-19, 041 672 980 ali na elektronski naslov: tomaz.bochl@gov.si.

**3. Pogoji in način oddaje ponudbe**

Pri zbiranju ponudb lahko sodelujejo vse fizične in pravne osebe.

Ponudnik mora najkasneje do 10. 03. 2025na naslov: Ministrstvo za javno upravo, Tržaška cesta 21, 1000 Ljubljana ali na elektronski naslov: gp.mju@gov.si, z nazivom zadeve »PONUDBA – 023-89/2024-3130-« poslati ponudbo, ki mora vsebovati:

1. izpolnjen in lastnoročno podpisan obrazec, ki je priloga te namere. V primeru, da je ponudba poslana elektronsko, mora biti izpolnjen in lastnoročno podpisan obrazec skeniran ter poslan na zgoraj naveden elektronski naslov in
2. kopijo osebnega dokumenta (potni list ali osebna izkaznica).

Ponudbe, predložene po izteku določenega roka, bodo izločene iz postopka.

Ponudbe, ki bodo nižje od 6.500,00 EUR ali iz katerih ne bo razvidna cena, se ne bodo obravnavale ter bodo izločene iz postopka.

Izbrana bo ponudba kupca, ki bo ponudil najvišjo ponudbeno ceno za odkup osebnega vozila.

V kolikor bo v roku prispelo več enakih najugodnejših ponudb, bo izbrana ponudba ponudnika, katerega ponudba je najprej prispela na naslov prodajalca.

Cena in ostali elementi ponudbe so zavezujoči.

Ponudniki bodo o rezultatih zbiranja ponudb obveščeni na njihov elektronski naslov najkasneje v sedmih dneh po zaključenem zbiranju ponudb.

Ponudbe morajo biti veljavne najmanj sedem dni od dneva njihovega odpiranja.

Odpiranje ponudb ni javno.

Prodajalec si pridržuje pravico, da ne sklene neposredne pogodbe z nobenim ponudnikom. Postopek prodaje se lahko ustavi do sklenitve pravnega posla oziroma neposredne pogodbe.

Z oddajo ponudbe ponudnik izjavlja, da v celoti sprejema pogoje dokumentacije.

**4. Sklenitev pogodbe**

Neposredna pogodba o prodaji vozila bo sklenjena s ponudnikom, ki bo ponudil najvišjo odkupno ceno za osebno vozilo.

Celotno kupnino bo moral izbrani kupec poravnati v enkratnem znesku, z nakazilom na račun prodajalca, najpozneje v osmih dneh od podpisa pogodbe. Plačilo celotne kupnine v določenem roku predstavlja bistveno sestavino pravnega posla. V nasprotnem primeru se šteje, da je pogodba s potekom roka razvezana po samem zakonu, upoštevajoč prvi odstavek 104. člena Obligacijskega zakonika[[1]](#footnote-1).

Vse stroške v zvezi s prodajo vozila plača kupec.

Prodajalec bo po podpisu pogodbe izročil kupcu vozilo v last in posest z dnem predložitve dokazila o plačilu celotne kupnine. Kupec je dolžan vozilo prevzeti od prodajalca najpozneje v sedmih dneh od dneva plačila kupnine.

 mag. Franc Props

 minister

1. Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631. [↑](#footnote-ref-1)